Gape bomoya jo bo theilweng mo Baebeleng bo re thusa go nna boingotlo. (Mika 6:8) Batho ba ba boingotlo ba lemoga gore go na le dilo tse ba ka se kang ba kgona go di dira, mme ga ba raelesege go rata maemo le go nna le boikutlo jo bo sa siamang jwa go gaisana jo bo bonalang mo ditheong di le dintsi tsa thuto. Lokwalodikgang lwa India Today lo bolela gore mekgwa eno e e sa siamang “e dira gore batho ba tshwenyege thata mo maikutlong.” Le fa re ka tswa re le bannye kgotsa re le bagolo, re solegelwa molemo thata ke go tsaya tsia kgakololo eno e e tlhotlheleditsweng ya Baebele: “A re se ikgogomoseng, re gaisana, re fufegelana.” “Mme a mongwe le mongwe a bontshe se tiro ya gagwe e leng sone, mme ke gone a tla nnang le lebaka la go itumela ka ga gagwe ka esi, mme e seng a ipapisa le motho yo mongwe.”—Bagalatia 5:26; 6:4.